Lalawigan ng Agrigento

Para sa lungsod, tingnan ang Lungsod ng Agrigento.

Ang Lalawigan ng Agrigento (; Siciliano: Pruvincia di Girgenti; opisyal na Libero consorzio comunale di Agrigento) ay isang lalawigan sa nagsasariling rehiyon ng isla ng Sicilia sa Italya, na matatagpuan sa timog-kanlurang baybayin nito. Kasunod ng pagsupil sa mga lalawigan ng Sicilian, ito ay pinalitan noong 2015 ng Malayang Konsorsiyong Munisipal ng Agrigento. Ito ay may lawak na , at kabuuang populasyon na 474,493. Mayroong 43 comune (Italyano: comuni ) sa lalawigan.

 Kasaysayan at lokasyon 
Napapaligiran ito ng Lalawigan ng Palermo sa hilaga, Trapani sa kanluran, Dagat Mediteraneo sa timog, at Caltanissetta sa silangan. Itinatag ng mga naninirahan sa Gela ang lalawigan noong ika-6 na siglo BK bilang Akragas. Ang lalawigan ay nawasak ng Cartago noong 406 BK ngunit kalaunan ay pinasiyahan ng mga Romano, Godo, Bisantino, at Arabe. Muling itinayo ng mga Arabe ang ilang bahagi ng lalawigan. Maraming mga sinaunang templong Doriko ang itinayo noong ika-6 at ika-5 siglo BK para sa layunin ng pagsamba kay Hercules, Olympian Jupiter, Juno, Castor, Pollux, at Demeter. Matatagpuan ang mga ito sa Lambak ng mga Templo (Italyano: Valle dei Templi ). Ang mga sinaunang templo at iba pang estrukturang arkitektura ay itinayo gamit ang mga bato ng mga burol malapit sa Capo San Marco.

 Tingnan din 
 Talaan ng mga comune ng Lalawigan ng Agrigento

 Mga sanggunian 

Kaurian:Mga lalawigan ng Italya